หุ้นไทยร่วงต่อกว่า 40 จุด
ดัชนีหุ้นเช้านี้ร่วงลงต่อกว่า 40 จุดแล้ว นักลงทุนกังวลเฟดจ่อลดขนาดคิวอี -แรงกระหน่ำขายหุ้นใหญ่
29 ต.ค. 2565

ดัชนีหุ้นเช้านี้ร่วงลงต่อกว่า 40 จุดแล้ว นักลงทุนกังวลเฟดจ่อลดขนาดคิวอี -แรงกระหน่ำขายหุ้นใหญ่
ตลาดหุ้นไทยภาคเช้าไหลลงต่อไปกว่า 40 จุดแล้ว หลังจากเปิดทำการร่วงหลุดแนวรับสำคัญที่ 1,400 จุดกดดัชนีร่วงไปตามทิศทางดาวโจนส์และตลาดในภูมิภาค โดยมีแรงขายหุ้นใหญ่ออกมาจากความกังวลของนักลงทุนต่อมาตรการคิวอีหลังจากที่ประธานธนาคารกลางสหรัฐ (เฟด) กล่าวถึงความเป็นไปได้ที่จะลดขนาดคิวอี ลง หากเศรษฐกิจสหรัฐฯ ฟื้นตัว ทำให้มีแรงขายออกมาอย่างต่อเนื่อง โดยเฉพาะหุ้นขนาดใหญ่
เมื่อเวลา 09.56 น. ดัชนี SET อยู่ที่ 1,377.15 จุด ลดลง 25.04 จุด (-1.79%) และ ต่อมาเมื่อเวลา 10.32 น.ดัชนี SET มาอยู่ที่ 1,370.33 จุด ลดลง 31.86 จุด (-2.27%)
น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป กล่าวว่า การปรับตัวลดลงของดัชนีตลาดหุ้นไทยมองว่านักลงทุนยังมีความกังวลในเรื่องของธนาคารกลางสหรัฐ (เฟด) จะชะลอหรือถอนมาตรการกระตุ้นเศรษฐกิจ (คิวอี) ประกอบกับการปรับพอร์ตของนักลงทุนต่างชาติ อย่างไรก็ตามวันนี้มองว่าดัชนีตลาดหุ้นไทยจะยังไม่หลุดแนวรับที่ 1,350 จุด
ล่าสุด เวลา 11.09 น. ดัชนี SET อยู่ที่ 1,359.53 จุด ลดลง -42.66 จุด (-3.04%)